Po koncu vojne je bil star že 49 let, kljub temu pa je uspešno nadaljeval s kariero. Na dirki Targa Florio je zmagal dvakrat zapored v letih 1948 in 1949, na dirki Mille Miglia pa kar trikrat zapored pa v letih 1947, 1948 in 1949, tako da je s štirimi zmagami najuspešnejši dirkač dirke v zgodovini. Clemente Biondetti je sodeloval na eni dirki Formule 1, dirki za Veliko nagrado Italije v sezoni 1950 s hibridnim dirkalnikom Ferrari-Jaguar, ki ga je zgradil sam, toda zaradi okvare motorja je odstopil. Še vedno je sodeloval na vzdržljivostnih dirkah, na dirki 12 ur Pescare 1952 je kljub visoki starosti zasedel drugo mesto. Zaradi raka se je moral leta 1954 upokojiti, naslednje leta 1955 pa je umrl.